cyanic-selkie/wikianc huggingface dataset:
লোকায়ন জীবন বৈচিত্র্য জাদুঘর
লোকায়ন জীবন বৈচিত্র্য জাদুঘর বাংলাদেশের প্রান্তিক শ্রমজীবি মানুষের জীবনবৈচিত্র্য ও গ্রামীণ লোকজ সংস্কৃতি সংরক্ষার্থে বেসরকারি প্রতিষ্ঠান ইএসডিওর উদ্যোগে গঠিত একটি জাদুঘর।
অবস্থান
ঠাকুরগাঁও সদর উপজেলা শহর থেকে ৪ কিলোমিটার উত্তরে আকচা ইউনিয়নের পূর্ব আকচা গ্রামের নৈসর্গিক পরিবেশে গড়ে তোলা হয়েছে এই জাদুঘর।
ইতিহাস
লোকজ সংস্কৃতি ও শ্রমজীবী মানুষের জীবন-জীবিকা ও সংগ্রামে ব্যবহৃত বৈচিত্র্য সব উপকরণভিত্তিক এই জাদুঘরের যাত্রা শুরু হয় ২০০৬ সালে। তৃণমূল লোকজ গ্যালারি দিয়ে এই জাদুঘরের যাত্রা শুরু হলেও পরবর্তিতে আরো তিনটি গ্যালারি সংযোজন করা হয়। বর্তমানে এই জাদুঘরের গ্যালারি সমূহ হলো তৃণমূল লোকজ গ্যালারি, সমতলের ক্ষুদ্র নৃ-গোষ্ঠী গ্যালারি, নদী গ্যালারি, এবং মুক্তিযুদ্ধ গ্যালারি।
তৃণমূল লোকজ গ্যালারি
তৃণমূল লোকজ গ্যালারিতে রয়েছে শ্রমজীবী মানুষের জীবন জীবিকা, হাসি কান্না ও বিনোদনের বিচিত্র উপকরণ। এখানে প্রদর্শিত উল্লেখযোগ্য উপকরণের মধ্যে রয়েছে কৃষিজ উপকরণ, ভেষজ এবং সংস্কারযুক্ত চিকিৎসা উপকরণ, বিভিন্ন সময়ের মুদ্রা, কাগজি নোট, অলংকার, গৃহস্থলী উপকরণ, বৈবাহিক উপকরণ,মৃৎ শিল্প। এছাড়াও রয়েছে পালকি, গরুর গাড়ি, হাপড়, ঢেঁকির মত বিলুপ্তপ্রায় গ্রামীণ উপকরণ।
নদী গ্যালারি
বাংলাদেশে নদীমাতৃক দেশ। এদেশের অধিকাংশ মানুষের জীবন জীবিকায় ওতপ্রোত ভাবে জড়িয়ে আছে নদী ও তার পানি। প্রকৃতির খামখেয়ালিপনা ও মানুষের অসচেতনতায় হারিয়ে গেছে অনেক নদী। বাংলাদেশের ২০০ টি নদীর পানি এই গ্যালারিতে সংরক্ষিত আছে। এর মধ্যে যেমন রয়েছে বর্তমানে বহমান নদীর পানি, তেমনি রয়েছে সম্প্রতি হারিয়ে যাওয়া নদীর পানি। এখানে আরো রয়েছে আরব সাগর, নীল সাগর, বঙ্গোপসাগরের পানি।
নদীর পানি ছাড়াও এই গ্যালারি রয়েছে নদীভিত্তিক বিভিন্ন পেশাজীবি মানুষের নানান উপকরণ, বাংলাদেশের নদ-নদীর তালিকা, বিভিন্ন ধরনের নৌকা, নদীভিত্তিক উৎসব, মৎস্য, জলজ উদ্ভিদ ইত্যাদি সম্পর্কিত নানা তথ্য।
মুক্তিযুদ্ধ গ্যালারি
মুক্তিযুদ্ধ গ্যালারিতে ১৭৫৭ সালের পলাশী যুদ্ধ থেকে শুরু করে ১৯৭১ সালের মহান মুক্তিযুদ্ধের মাধ্যমে আমাদের অর্জন সমূহের বিভিন্ন ইতিহাস, আলোকচিত্র, পত্রপত্রিকায় প্রকাশিত বিভিন্ন সংবাদ ইত্যাদি প্রদর্শন করা হয়েছে। এখানে রয়েছে মহান মুক্তিযুদ্ধে মুক্তিযোদ্ধাদের ব্যবহৃত বিভিন্ন উপকরণ, রণাঙ্গনের ইতিহাস এবং ছোট ছোট বোতলে দেশের বিভিন্ন বধ্যভূমির মাটি।
এছাড়া এ গ্যালারির দোতলায় একটি আধুনিক মিলনায়তন, মুক্ত মঞ্চ ও মুক্তিযুদ্ধের তথ্য সমৃদ্ধ অডিও-ভিজ্যুয়াল গ্রন্থাগার এবং মুক্তিযুদ্ধ বিষয়ক চলচ্চিত্র এবং তথ্যচিত্র নিয়মিত প্রদর্শনের মাধ্যমে বিশেষত নতুন প্রজন্মের কাছে মুক্তিযুদ্ধের সঠিক ইতিহাস উপস্থাপনাই মুক্তিযুদ্ধ গ্যালারি মূল লক্ষ্য।
লোকায়ন জীবন বৈচিত্র্য জাদুঘরের উদ্যোগে প্রতিবছর জৈষ্ঠ্য মাসে ফল উৎসব, বর্ষার বরষা মঙ্গল উৎসব, মঙ্গা মোকাবেলায় আশ্বিন মাসে মঙ্গা কাল, অগ্রহায়ণে নবান্ন উৎসব, মাঘ মাসে পিঠা উৎসব এবং চৈত্র মাসে অনুষ্ঠিত হয় ৩ দিনব্যাপী লোকজ মেলা ও কবিগানের উৎসব।
মেলবোর্ন স্টার্স
দি মেলবোর্ন স্টার্স একটি অস্ট্রেলিয়ার পেশাদার ক্রিকেট দল যেটি অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা হিসেবে বিগ ব্যাশ লিগে প্রতিনিধিত্ব করে থাকে। মেলবোর্ণ স্টার্স দক্ষিণ অস্ট্রেলিয়া রাজ্যেভিত্তিক একটি দল এবং বিগ ব্যাশ লীগ-এ ভিক্টোরিয়ায় অবস্থিত মেলবোর্ন, এর হয়ে প্রতিনিধিত্ব করে থাকে। দলটির ঘরোয়া মাঠ হল মেলবোর্ন ক্রিকেট মাঠ। মেলবোর্ন স্টার্স দলটি সবুজ রংয়ের পোশাক পরিধান করে তার । তাদের দীর্ঘতম পরিবেশনকারী খেলোয়াড়ের একজন, মার্কাস স্টইনিস সম্প্রতি এমসিজিতে সিডনি সিক্সার্সের বিপক্ষে ১৪৭* স্কোর করে বিগ ব্যাশ লিগের ইতিহাসে সর্বোচ্চ ব্যক্তিগত স্কোর অর্জন করেছেন।
শন পোলক
শন ম্যাকলিন পোলক (Shaun Maclean Pollock; জন্ম: ১৬ জুলাই, ১৯৭৩) কেপ প্রদেশে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেট তারকা। আন্তর্জাতিক ক্রিকেটে তিনি মূলতঃ অল-রাউন্ডার হিসেবে পরিচিত ছিলেন। ২০০০ থেকে ২০০৩ সাল পর্যন্ত দক্ষিণ আফ্রিকা ক্রিকেট দলের অধিনায়কত্ব পালন করেন। এছাড়াও, আফ্রিকা একাদশ, বিশ্ব একাদশ, ডলফিন্স এবং ওয়ারউইকশায়ার ক্লাবের পক্ষ হয়ে খেলেছেন ‘পলি’ ডাকনামে পরিচিত শন পোলক। ১০৮ টেস্টে অংশগ্রহণ করে দক্ষিণ আফ্রিকানদের মধ্যে তিনি শীর্ষস্থানীয় উইকেট সংগ্রহকারী ও ৩,৭০০ রান সংগ্রহ করেছেন।
ব্যক্তিগত জীবন
পোলকের পরিবার মূলতঃ স্কটিশ বংশোদ্ভূত। তার দাদা অ্যান্ড্রু পোলক অরেঞ্জ ফ্রি স্টেট দলের পক্ষ হয়ে খেলেছেন এবং তার জন্ম হয়েছিল এডিনবরায়। পোলক খ্রিস্টান ধর্মাবলম্বী ও কোনরূপ পানীয়ে তার আসক্তি নেই। নাটাল বিশ্ববিদ্যালয়ের শিক্ষার্থী পোলক বাণিজ্যে স্নাতক ডিগ্রীধারী।
প্যাট্রিশিয়া তৃস লডারডেল নামীয় এক রমণীকে বিয়ে করেন শন পোলক। জিমা এবং জর্জিয়া নাম্নী দুই কন্যা সন্তান রয়েছে তাদের। লডারডেল নব্বুইয়ের দশকের শুরুতে মিস সাউথ আফ্রিকা সুন্দরী প্রতিযোগিতায় অংশগ্রহণ করেছিলেন ও বর্তমানে তিনি দক্ষিণ আফ্রিকার টেলিকম কোম্পানী এমটিএনে কর্মরত আছেন।
খেলোয়াড়ী জীবন
ফাস্ট-মিডিয়াম সিম বোলার হিসেবে ক্রিকেট খেলায় তার দৃপ্ত পদচারণা ছিল। সঠিকভাবে দ্রুত বল করার পাশাপাশি সুইং করার সক্ষমতায় পারদর্শী ছিলেন পোলক। প্রবাদপ্রতীম দক্ষিণ আফ্রিকার ক্রিকেটার গ্রেইম পোলকের নাতি এবং সাবেক ফাস্ট বোলার পিটার পোলকের সন্তান শন পোলক ১৯৯৫/৯৬ মৌসুমে দক্ষিণ আফ্রিকার পক্ষে নিজ দেশে অনুষ্ঠিত খেলায় ইংল্যান্ডের বিপক্ষে অভিষিক্ত হন। কয়েকটি খেলায় চমকপ্রদ ক্রীড়ানৈপুণ্য প্রদর্শন করেন ও অ্যালান ডোনাল্ডের সাথে বোলিং জুটি গড়েন। ডোনাল্ডের অবসরের পূর্ব পর্যন্ত উভয়ে ছিলেন দক্ষিণ আফ্রিকার প্রধান বোলিং স্তম্ভ।
হার্ড-হিটিং ব্যাটসম্যান হিসেবে পরিগণিত ছিলেন পোলক। সচরাচর ৭ কিংবা ৮ নম্বরে ব্যাটিং করতে নামতেন। টেস্টে তার ব্যাটিং গড় ছিল ত্রিশের উপরে এবং ওডিআইয়ে পঁচিশের ঊর্ধ্বে। হানসি ক্রনিয়ের ক্রিকেট জীবনে নিষেধাজ্ঞা নেমে আসলে এপ্রিল, ২০০০ সালে তাকে অধিনায়কত্ব প্রদান করা হয়। পাতানো খেলার কেলেঙ্কারী থেকে দলকে মুক্ত রাখতে সক্ষম হন। তার নেতৃত্বে দল শুরুতে ভাল করলেও বেশ কয়েকটি সিরিজে হেরে যায় দল। ২০০৩ সালের বিশ্বকাপ ক্রিকেটে দক্ষিণ আফ্রিকার খারাপ ফলাফলের দরুন অধিনায়কত্ব থেকে সরে দাঁড়ান। এ প্রতিযোগিতায় স্বাগতিক দেশ হিসেবে দক্ষিণ আফ্রিকা দলকে সবচেয়ে শক্তিশালী দল হিসেবে মনে করা হয়েছিল।
জুন, ২০০৭ সালে ব্যাঙ্গালোরে অনুষ্ঠিত আফ্রিকা একাদশ বনাম এশিয়া একাদশের খেলায় তার ভূমিকা ছিল পেশাদার ব্যাটসম্যানের ন্যায়। ৭ নম্বরে ব্যাটিংয়ে নেমে ১৩০ রান করেন যা এ অবস্থানে থেকে সর্বোচ্চ রানের রেকর্ড। কিন্তু এ রেকর্ডটি বেশীদিন টিকেনি। পরবর্তী সিরিজেই মহেন্দ্র সিং ধোনি তা ভেঙ্গে দেন।
১১ জানুয়ারি, ২০০৮ সালে তিনি আন্তর্জাতিক পর্যায়ের সকল স্তরের ক্রিকেট খেলা থেকে অবসর নেয়ার কথা ঘোষণা করেন। ৩ ফেব্রুয়ারি তারিখে অনুষ্ঠিত ৩০৩তম একদিনের আন্তর্জাতিক ক্রিকেট খেলাই ছিল তার শেষ খেলা।
সম্মাননা
ক্রিকেট খেলায় অসামান্য অবদান রাখায় পোলক উইজডেন কর্তৃক ২০০৩ সালের সংস্করণে বর্ষসেরা ক্রিকেটার হিসেবে মনোনীত হন।
দ্য বেসাইড বুলেটিন
ইতিহাস
দ্য বেসাইড বুলেটিনের প্রথম সংখ্যাটি ১৯৮৪ সালের ২৮ আগস্ট প্রকাশিত হয়েছিল। এটি প্রতি সপ্তাহে মঙ্গলবার প্রকাশিত হতো। প্রায় ৩০ বছরের কাছাকাছি সময় প্রকাশের পর ২০১৪ সালের ২৪ জুন এটির শেষ সংখ্যা প্রকাশিত হয়েছিল। একই বছর ২ জুলাই, এটি রেডল্যান্ড সিটি বুলেটিন গঠনের জন্য রেডল্যান্ড টাইমসের সাথে একীভূত হয়।
হেলমাট ডায়েটল
'হেলমাট ডায়েটল' (২২ জুন ১৯৪৪ – ৩০ মার্চ ২০১৫) ছিলেন একজন জার্মান চলচ্চিত্র পরিচালক এবং লেখক। তিনি ব্যাড ঊইসিতে জন্মগ্রহণ করেন। জার্মানির মিউনিখ শহরে বড় হন। ৭০ বছর বয়সে ফুসফুস ক্যান্সারে মারা যান।
কাজ
১৯৫৮ সালে ডায়েটল ব্যাকারণ বিদ্যালয়ে পড়া সম্পূর্ণ করে। তারপরে ডায়েটল রঙ্গমঞ্চ আর শিল্প ইতিহাস নিয়ে পড়েন। তারপর তিনি মিউনিক কাম্মেরস্পীয়েল রঙ্গমঞ্চের প্রধান ফটোগ্রাফার এবং সহকারী পরিচালক হন।
১৯৯৮ সালে তিনি ৪৮তম বার্লিন চলচ্চিত্র উৎসব এ তিনি জুরির সদস্য ছিলেন।
তিনি ৩০মার্চ, ২০১৫ মিউনিখে মারা যান।.
মুয়াস ফাকিহি
মুয়াস আব্দুল আজিজ ফাকিহি (معاذ فقيهي, Muath Faqeehi; জন্ম: ৩০ মে ২০০২; মুয়াস ফাকিহি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
মুয়াস আব্দুল আজিজ ফাকিহি ২০০২ সালের ৩০শে মে তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।
মনপুরা
মনপুরা ২০০৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি রচনা ও পরিচালনা করেছেন গিয়াস উদ্দিন সেলিম। এই ছবিটি পরিচালনার মাধ্যমে সেলিম প্রথম পূর্ণদৈর্ঘ্য চলচ্চিত্র নির্মাণ করেন। গ্রামবাংলার পটভূমিতে নির্মিত, পারিবারিক ও প্রেমের গল্পের এই ছবিটিতে প্রধান দুটি চরিত্রে অভিনয় করছেন চঞ্চল চৌধুরী ও ফারহানা মিলি।
২০০৯ সালের সেরা ব্যবসা সফল ছবি ছিল। চলচ্চিত্রটি ৩৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ পাঁচটি বিভাগে এবং ১২তম মেরিল-প্রথম আলো পুরস্কারে দুটি বিভাগে পুরস্কার লাভ করে।
কাহিনী সংক্ষেপ
গভীর রাতে প্রভাবশালী গাজীর মানসিক প্রতিবন্ধী ছেলে হালিম একটা খুন করে ফেলে। গাজী সাহেবের ছেলেকে রক্ষা করতে স্ত্রীর পরামর্শে বাড়ির এতিম কাজের ছেলে সোনাইকে মনপুরা দ্বীপে নির্বাসনে পাঠানো হয় যাতে সবাই সোনাইকে দোষী ভাবে। মনপুরা চরে সোনাইয়ের সঙ্গে দেখা হয় পরীর। পরী মাঝির মেয়ে, চরের দিকে মাছ ধরতে আসে বাবার সঙ্গে। যত দিন গড়ায় সোনাই আর পরী ততই একে অপরের কাছাকাছি আসে। একদিন চরে এসে গাজী দেখে ফেলে পরীকে। ঠিক করে পাগল ছেলে হালিমের সঙ্গে পরীর বিয়ে দেবে। হুজুরও বলেছে বিয়ে দিলে ছেলের মাথা ঠিক হবে। তাছাড়া কোনো অবস্থাসম্পন্ন ঘরের মেয়ে তো আর পাগলের বউ হবে না, এই মেয়ে সুন্দর এবং গরিব। অতএব মেয়ের বাবাকে লোভ দেখিয়ে পাগল ছেলের বিয়ে ঠিক করে গাজী। সোনাই আর পরী পালিয়ে যাবে, এমনটাই পরিকল্পনা হয়। কিন্তু সোনাই ধরা পড়ে পুলিশের হাতে। এরপর হালিমের সঙ্গে অনেকটা জোর করেই বিয়ে হয় পরীর। দিন যায়, সোনাইকে ভুলতে পারে না পরী। শ্বশুরবাড়িতে পরীকে শোনানো হয় সোনাইয়ের ফাঁসি হবে। এ খবর সহ্য হয় না পরীর। বিষ খেয়ে আত্মহত্যা করে সে।
সঙ্গীত
মনপুরা ছবিটির সঙ্গীতায়োজন করেছেন অর্ণব এবং সংগীত পরিচালনা করেছেন ইকবাল এ. কবির।
প্রচারণা
এই চলচ্চিত্রটির ছন্দময় গানগুলো চলচ্চিত্র মুক্তির পূর্বে ব্যাপক প্রচার করা হয়, ফলে চলচ্চিত্র লাভজনক হতে অনেক সাহায্য করে। এটি কেবল এবং স্যাটেলাইট টিভি নেটওয়ার্কে ব্যাপক প্রচার করা হয়েছিল।
ডিভিডি-ভিসিডি সত্ব
চলচ্চিত্রের ডিভিডি এবং ভিসিডি ডিসেম্বর ২০০৯ সালেই মুক্তি দেওয়া হয়েছিল লেজার ভিশনের ব্যানারে।
কেসিয়া আলী
কেসিয়া আলী (জন্ম ১৯৭২) একজন আমেরিকান ইসলামিক পণ্ডিত। যিনি ইসলামিক আইনশাস্ত্র (ফিকহ) এবং প্রাথমিক ও আধুনিক ইসলামে নারীদের ভূমিকা বিষয়ে গবেষণায করেন। বর্তমানে তিনি বোস্টন বিশ্ববিদ্যালয়ে ধর্মীয় বিষয়ক অধ্যাপক হিসেবে কর্মরত আছেন। তিনি এর আগে ব্র্যান্ডাইস বিশ্ববিদ্যালয়ের নারীবাদী যৌন নৈতিকতা প্রকল্পের একটি পদে অধিষ্ঠিত ছিলেন এবং ব্র্যান্ডিস ইউনিভার্সিটি (২০০১-২০০৩) ও হার্ভার্ড ডিভিনিটি স্কুলে গবেষণা সহযোগী ও পোস্টডক্টরাল ফেলো ছিলেন।
শিক্ষাজীবন
আলী ১৯৯৩ সালে স্ট্যানফোর্ড বিশ্ববিদ্যালয় হতে ইতিহাস ও নারীবাদী শিক্ষায় বিএ ডিগ্রি অর্জন করেন। তারপর তিনি ডিউক বিশ্ববিদ্যালয় হতে ধর্ম বিষয়ে যথাক্রমে এমএ (২০০০) ও পিএইচডি (২০০২) ডিগ্রি লাভ করেন। কলেজে পড়ার সময় তিনি ইসলাম ধর্ম গ্রহণ করেন।
কর্মজীবন
ইসলামের সাথে বিবাহ ও নারীত্বের সম্পর্ক এবং বিকাশ সম্পর্কিত উল্লেখযোগ্য সংখ্যক লেখনি কেসিয়া আলী লিখেছেন। তার প্রধান রচনার মধ্যে রয়েছে সেক্সুয়াল ইথিক্স ও ইসলাম: কুরআন, হাদীস ও আইনশাস্ত্রে নারীবাদী ভাবনা; প্রাথমিক ইসলামে বিবাহ এবং দাসত্ব; ইমাম শাফি: পণ্ডিত ও আলেম; দ্যা লাইভস অব মোহাম্মাদ; এবং অতি সম্প্রতি হিউম্যান ইন ডেথ: মরালিটি এন্ড মর্টালিটি ইন জেডি রব'স নোভেলস। উইমেন ইন ল্যাটিন আমেরিকা এন্ড দ্যা ক্যারিবিয়ান এবং ইসলাম: দ্যা কি কনসেপ্ট বই দুইটির সহ-লেখক হিসেবেও কেসিয়া আলী কাজ করেছেন। একজন পণ্ডিত হিসেবে, পশ্চিমা বিশ্ব ইসলামে নারীদের যেভাবে উপলব্ধি করে সে সম্পর্কে তিনি সংবেদনশীল এবং বলেছেন যে ইসলামী গবেষণায় "লিঙ্গের বিষয়গুলি প্রত্যেকের মনে খুব বেশি।"
সেক্সুয়াল ইথিক্স এন্ড ইসলাম: ফেমিনিস্ট রিফ্লেকশনস অন কুরআন, হাদিস ও জুরিস্প্রুডেন্স কে বলা হয় তুলনামূলক ইসলামী গবেষণায় ইসলামের ইতিহাসে "চ্যালেঞ্জেনিং অবদান"।
আমেরিকান একাডেমি অব রিলিজিয়ন এর বেশ কয়েকটি পরিসেবায় তিনি নেতৃত্বে ভূমিকা পালন করেছেন। তিনি এখানে স্ট্যাটাস কমিটির পরিচালক হিসেবেও দায়িত্ব পালন করেছেন। মিস আলী সোসাইটি ফর দ্য স্টাডি অফ মুসলিম এথিক্সের সভাপতি হিসেবেও দায়িত্ব পালন করেছেন। পেশাগত কর্মকান্ডের বাইরে, তিনি ২০১০ সাল থেকে অক্সফ্যাম আমেরিকার সাথে জড়িত এবং ২০১৩ সাল থেকে সেখানে নেতৃত্ব পরিষদে দায়িত্ব পালন করছেন।
২০১৮ সালে সহ-প্রিতিষ্ঠাতা হিসেবে বিলিভারস বেইল আউট নামের একটি সাহায্য সংস্থা গঠন করেন। এই সংস্থার কাজ হচ্ছে যাকাতের অর্থ ব্যবহার করে অভাবী মুসলিমদের প্রি ট্রায়াল ডিটেনশন থেকে মুক্ত করা এবং তাদের শিক্ষা ও সচেতনতা বৃদ্ধি করা।
প্রোগ্রামিং সফটওয়্যার
থাম্ব|প্রোগ্রাম প্রোগ্রামিং সফটওয়্যার হল এক ধরনের কম্পিউটার প্রোগ্রাম অথবা অ্যাপলিকেশন যা সফটওয়্যার উন্নয়নকারীগণ ব্যবহার করে থাকেন কোনো সফটওয়্যার তৈরি, ডিবাগ, নিয়ন্ত্রণ, রক্ষণাবেক্ষণ অথবা অন্য প্রোগ্রাম বা অ্যাপলিকেশনগুলোকে সহযোগিতা করতে। সাধারণ অর্থে এটি বোঝায় সাধারণ প্রোগ্রাম যা একত্র করা হয়েছে প্রদত্ত একটি নির্দিষ্ট কাজ সম্পাদনার জন্য, যেমনটা একজন ব্যক্তি একটি যন্ত্র দিয়ে একাধিক যন্ত্রাংশ ঠিক করতে পারে।
ইতিহাস
প্রোগ্রামিং সফটওয়্যারের ইতিহাস শুরু হয়েছিল প্রথম কম্পিউটার দ্বারা যা ছিল ১৯৫০-এর দশকের। এটি ব্যবহার করত লিঙ্কার, লোডার এবং নিয়ন্ত্রণ প্রোগ্রামগুলো। এটি জনপ্রিয় হয় ইউনিক্স-এর মাধ্যমে ১৯৭০-এর দশকে যেখানে গ্রিপ, এডব্লউকে, এবং মেক ব্যবহার করা হত। সফটওয়্যার টুল বা প্রোগ্রাম টার্মটি আসে ব্রায়ান কার্নিগান এবং পি. জে. প্লাজার-এর বই থেকে। এগুলো ছিল সত্যিকার অর্থে সাধারণ এবং ঝামেলাহীন। কিছু কিছু রক্ষণাবেক্ষণ করার সাথে সাথে এগুলো আবার একই সঙ্গে শক্তিশালী উন্নয়নকাজে ব্যবহার করা হত।
প্রোগ্রামিং টুল্‌স এবং এপ্লিকেশনের মধ্যে পার্থক্য অস্পষ্ট।
অটোমেশন নির্মাণ
প্রকারভেদ :
তথ্যসূত্র
Software
ডিসঅবিডিয়েন্স (২০১৭-এর চলচ্চিত্র)
ডিসঅবিডিয়েন্স হচ্ছে ২০১৭ সালে মুক্তিপ্রাপ্ত সেবাশ্চিয়েন লালিও দ্বারা পরিচালিত একটি ইংরেজি চলচ্চিত্র। চলচ্চিত্রটিতে প্রধান চরিত্রে র‍্যাচেল ভাইস এবং র‍্যাচেল ম্যাকঅ্যাডাম্‌স অভিনয় করেছিলেন।
বাচোর ইউনিয়ন
বাচোর ইউনিয়ন বাংলাদেশের রংপুর বিভাগের ঠাকুরগাঁও জেলার রাণীশংকৈল উপজেলার অন্তর্গত একটি ইউনিয়ন পরিষদ। এটি ৪৮.৯৫ কিমি২ (১৮.৯০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,২৫০ জন। ইউনিয়নটিতে মোট গ্রামের সংখ্যা ০৬টি ও মৌজার সংখ্যা ০৬টি।
আকবরপুর ইউনিয়ন
আকবরপুর ইউনিয়ন বাংলাদেশের রাজশাহী বিভাগের নওগাঁ জেলার পত্নীতলা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ফতোয়া-ই-রাশিদিয়া
ফতোয়া-ই-রশিদিয়া (فتاوی رشیدیہ) হলো ১৯ শতকের শেষের দিকে ভারতীয় পণ্ডিত রশিদ আহমদ গঙ্গোহীর লেখা ইসলামী আইনি রায় বা ফতোয়াগুলির একটি সংগ্রহ। এটিতে ইসলামী বিশ্বাস, অনুশীলন এবং রীতিনীতি সম্পর্কিত বিভিন্ন বিষয়ে ২০০০ টিরও বেশি ফতোয়া রয়েছে এবং মুসলিম সমাজ থেকে মিথ্যা উদ্ভাবন ও অনৈসলামিক রীতিনীতি নির্মূলে গুরুত্বপূর্ণ ভূমিকা পালন করেছে। সংকলনটি দেওবন্দী মাযহাবের যে কোনো পণ্ডিতের কাছ থেকে প্রথম এবং ভারতীয় উপমহাদেশে ইসলামি বৃত্তির ইতিহাসে একটি উল্লেখযোগ্য কাজ বলে বিবেচিত হয়। এটি মূলত তিনটি পৃথক অংশে প্রকাশিত হয়েছিল, পরবর্তীতে এটি একটি খণ্ডে প্রকাশিত হয়। উত্তর ভারতের একটি বিশিষ্ট ইসলামি মাদ্রাসা দারুল উলূম দেওবন্দের মুফতি (ইসলামি আইনবিদ) হিসাবে রশিদ আহমদ গঙ্গোহীর আমলে ফতোয়াগুলি লেখা হয়েছিল এবং ধর্মীয় বিশ্বাস, আচার-অনুষ্ঠান, রীতিনীতি ও সামাজিক সমস্যা সহ বিস্তৃত বিষয়গুলি কভার করে। ফতোয়াগুলি বিশদ আলোচনা বা অন্যান্য ইসলামি পণ্ডিতদের মতামত উল্লেখ না করে একটি সংক্ষিপ্ত এবং সহজবোধ্যভাবে লেখা হয়েছে। এটি ভারতীয় উপমহাদেশ এবং এর বাইরের মুসলমানদের জন্য ইসলামি আইনী নির্দেশনার একটি মূল্যবান উৎস এবং ইসলামি আইনের পণ্ডিত ও ছাত্রদের দ্বারা অধ্যয়ন এবং উল্লেখ করা অব্যাহত রয়েছে।
পটভূমি
ফতোয়া হলো একটি নির্দিষ্ট ইস্যু বা প্রশ্নে একটি স্বীকৃত ইসলামী কর্তৃপক্ষ কর্তৃক জারি করা একটি আইনি মতামত বা রায়। ফতোয়া ধারণাটি ইসলামের শুরুর দিনগুলিতে ফিরে আসে যখন মুসলমানরা তাদের ধর্মীয় নেতাদের কাছ থেকে বিভিন্ন বিষয়ে নির্দেশনা চাইতেন। ভারতীয় প্রেক্ষাপটে, দারুল উলূম দেওবন্দ ইসলামি আইনশাস্ত্রের বিকাশ ও প্রসার এবং ফতোয়া জারি করার ক্ষেত্রে একটি বিশিষ্ট ভূমিকা পালন করেছে।
দারুল উলূম দেওবন্দ ভারতের দেওবন্দ শহরে অবস্থিত একটি বিশিষ্ট ইসলামী মাদ্রাসা। এটি ১৮৬৬ সালে ইসলামি পণ্ডিতদের একটি গ্রুপ দ্বারা প্রতিষ্ঠিত হয়েছিল যারা ভারতে পশ্চিমা শিক্ষা ও সংস্কৃতির বিস্তার সম্পর্কে উদ্বিগ্ন ছিলেন। তারা এর মোকাবিলায় একটি ঐতিহ্যবাহী ইসলামী প্রতিষ্ঠান প্রতিষ্ঠা করতে চেয়েছিল। প্রতিষ্ঠানটি অনেক প্রভাবশালী আলেম তৈরি করেছে যারা ফতোয়া জারিসহ ইসলামী আইনশাস্ত্রে উল্লেখযোগ্য অবদান রেখেছেন।  এমনই একজন আলেম হলেন রশীদ আহমদ গাঙ্গোহী।
রশীদ আহমদ গঙ্গোহীকে তার সমসাময়িক এবং পরবর্তী পন্ডিতদের দ্বারা ফিকহ (ইসলামী আইনশাস্ত্র) বিশেষজ্ঞ হিসাবে বিবেচনা করা হয়। তিনি ফতোয়া (ইসলামী আইনগত মতামত) লিখতে পারদর্শী ছিলেন এবং এমনকি বিদেশের লোকদের কাছ থেকে প্রশ্ন পেতেন। তিনি ফিকহ ও ফতোয়া লেখায় এতটাই দক্ষ ছিলেন যে, মুহাম্মাদ কাসিম নানৌতভী এবং দারুল উলূম দেওবন্দ অনেক বিষয়ে তাকে উল্লেখ করেছেন। আনোয়ার শাহ কাশ্মীরি, একজন বিশিষ্ট ইসলামী পন্ডিত, তাকে ফকিহ আল-নাফস (আসল আইনবিদ) বলেছেন এবং তাকে রাদ্দ আল-মুহতারের বিখ্যাত তাফসীর লেখক ইবনে আবিদিনের থেকেও উচ্চতর বলে মনে করতেন।  কাশ্মীরি বলেছেন যে তিনি সু-যোগ্য উলামাদের (ইসলামী পণ্ডিতদের) দলের মধ্যে শতাব্দীর ব্যবধানে ফিকহে গাঙ্গোহীর সমান্তরাল কাউকে দেখেননি। গাঙ্গোহী মুসলমানদের অভ্যন্তরীণ ত্রুটিগুলির প্রতি আপত্তি জানিয়েছিলেন, মুসলমানদের মধ্যে যে সমস্ত ঈশ্বরবাদী রীতিনীতি ও বিশ্বাসের জন্ম দিয়েছিল তা বন্ধ করে এবং তার ফতোয়াগুলির মাধ্যমে অতীতের মুসলমানদের গৌরব পুনরুদ্ধারের জন্য সংগ্রাম করেন।
তথ্যসূত্র
<references group="" responsive="1">
ফ্রেড রবশাহম
ফ্রেড অট্টো রবশাহম (২৯ জুন ১৯৪৩– ২৬ মার্চ ২০১৫) ছিলেন  নওরীয় চলচ্চিত্র অভিনেতা।তিনি ইতালীয় চলচ্চিত্রেও অভিনয় করেছেন।
সুষুম্না স্নায়ু
থাম্ব|মেরু স্নায়ু
'মেরু স্নায়ু' ('Spinal nerves ') : যে সকল স্নায়ু মেরুরজ্জু হতে বের হয়ে শরীরের বিভিন্ন অংশে গিয়েছে অথবা শরীরের বিভিন্ন অংশ হতে এসে মেরুরজ্জুতে এসে প্রবেশ করেছে তাকে মেরু স্নায়ু বলে।
মেরু স্নায়ুর কাজ
মেরু স্নায়ু মেরুদন্ডে প্রবেশের দুটি পথ রয়েছে। একটি পশ্চাৎ মূল (Dorsal root), অন্যটি সম্মুখ মূল (Vental root)। পশ্চাৎ মূল হল সংবেদী স্নায়ুর প্রবেশ পথ, আর সম্মুখ মূল হল চেষ্টীয় স্নায়ুর বহির্গমন পথ। শরীরের বিভিন্ন অংশ থেকে সংবেদী (Sensory)  স্নায়ু পশ্চাৎ মূল দিয়ে মেরুরজ্জুতে প্রবেশ করে। অন্যদিকে, চেষ্টীয় (Motor)  স্নায়ু সম্মুখ মূল দিয়ে বের হয়ে শরীরের বিভিন্ন অংশে চলে যায়। সংবেদী স্নায়ু হাত, পা ও শরীরের বিভিন্ন অংশ হতে স্পর্শ,  তাপ, বেদনা প্রভৃতির সংবেদন বহন করে মেরুরজ্জুতে পৌঁছে দেয় এবং মেরুরজ্জু তা মস্তিষ্কে প্রেরণ করে। চেষ্টীয় স্নায়ু মস্তিষ্ক ও মেরুরজ্জু হতে সিদ্ধান্তকৃত তথ্য সম্মুখ মূল দিয়ে ঘাড় ও মাথা ছাড়া শরীরের অন্যান্য মাংসপেশিতে পৌছে দেয়। ৩১ জোড়া স্নায়ুর প্রতি জোড়ার একটি (সংবেদী) পশ্চাৎ মূল দিয়ে, অন্যটি (চেষ্টীয়) সম্মুখ মূল দিয়ে মেরুরজ্জুতে প্রবেশ করেছে।  যে সকল সংবাদবাহী স্নায়ু বিভিন্ন ইন্দ্রিয় হতে এসে মেরুরজ্জুতে প্রবেশ করেছে তাদের কোষদেহ প্রবেশ পথে অবস্থিত।  তাই মেরুস্নায়ুর পশ্চাৎ মূল একটু স্ফীত দেখায়,  যা পশ্চাৎমূলীয় স্নায়ুসন্ধি নামে পরিচিত। কিন্তু চেষ্টীয় স্নায়ুর কোষদেহ মেরুরজ্জুর অভ্যন্তরে অবস্থিত।
মেরুরজ্জুর অঞ্চলভিত্তিক সংখ্যা
স্নায়ু নামঃ        সংখ্যাঃ
তথ্যসূত্র
=
এইচডি ২৮১৮৫ বি
এইচডি ২৮১৮৫ বি হলো একটি বহির্গ্রহ যা এরিডেনাস তারামণ্ডলে অবস্থিত পৃথিবী থেকে ১৩৮ আলোক বর্ষ দূরে অবস্থিত। ২০০১ সালে সূর্যের মতো একটি তারকা- এইচডি ২৮১৮৫ কে প্রদক্ষিণ করার সময় 'কোরালাই জরিপ' বহির্গ্রহ পর্যবেক্ষণের সময় গ্রহটি দেখতে পায় এবং 'মেগেলান প্লানেট সার্চ সেন্টার' দ্বারা গ্রহটির অস্তিত্ব নিশ্চিত হয় ২০০৮ সালে। এইচডি ২৮১৮৫ বি গ্রহটি এর সূর্যকে বৃত্তাকার পথে, বাসযোগ্য কিনারায় প্রদক্ষিণ করে।
আবিষ্কার
এইচডি ২৮১৮৫ বি-এর সূর্যের মধ্যাকর্ষণ থেকে সৃষ্ট রেডিয়েল বেগ-এর ক্ষুদ্র পর্যায়ক্রমিক পরিবর্তন দ্বারা গ্রহটি শনাক্ত করা হয়। এটি তারকাটির বর্ণালী'র ডপলার ক্রিয়া মাপনের মাধ্যমে শনাক্ত করা হয়। ২০০১ সালে ঘোষণা করা হয়েছে এইচডি ২৮১৮৫ বৃহস্পতি গ্রহ থেকে কমপক্ষে ৫.৭২ গুণ ভরবিশিষ্ট এবং এটি ৩৮৩ দিনে এর দৃশ্যমান লাইনে কম্পন প্রদর্শন করেছে।
কক্ষপথ এবং ভর
এইচডি ২৮১৮৫ বি এর সূর্যকে ১.০৪ বছরে একবার প্রদক্ষিণ করে। অন্যান্য চেনা দীর্ঘ-সময়ের (সূর্যকে প্রদক্ষিণ করতে অনেক সময় নেয়) গ্রহ থেকে আপেক্ষিকভাবে এইচডি ২৮১৮৫ বি এর কেন্দ্র থেকে দূরত্ব কম। গ্রহটিকে আমাদের সৌরজগৎ'র মঙ্গল (গ্রহ)'র সাথে তুলনা করা হয়। গ্রহটির কক্ষপথ পুরোপুরি এর তারকার বাসযোগ্য স্থানে অবস্থান করছে।
রেডিয়াল বেগ দোলনের বিস্তার দ্বারা বোঝা যায় গ্রহটির ভর ন্যূনতম আমাদের সৌরজগৎের গ্রহ বৃহস্পতি গ্রহের ৫.৭ গুণ বেশি। যাই হোক, আমাদের লাইন-অফ-সাইট প্রসারণ থেকে কক্ষপথ-নতি'র রেডিয়েল বেগ দিয়ে কেবলমাত্র গ্রহের ন্যূনতম ভর মাপা সম্ভব হলেও, গ্রহের প্রকৃত ভর খুব সম্ভবত এর চেয়ে অনেক বেশি।
বৈশিষ্ট্য
গ্রহের উচ্চ ভরের কারণে হতে পারে গ্রহটি একটি গ্যাসীয় দৈত্য এবং এর কোনো কঠিন পৃষ্ঠ নেই। গ্রহটির পরোক্ষ পর্যবেক্ষণের সময়ের পর থেকে এর বৈশিষ্ট্য যেমনঃ ব্যসার্ধ, বর্ণনা এবং তাপমাত্রা সম্পর্কে এখনো জানা যায়নি।
এইচডি ২৮১৮৫ বি-এর কক্ষপথ নিজ নক্ষত্রের বাসযোগ্য স্থানে থাকার কারণে ধারণা করা হয় 'এইচডি ২৮১৮৫' জগতে প্রাণের অস্তিত্ব থাকা সম্ভব। যদিও এখনো জানা যায়নি গ্যাসীয় দানব গ্রহগুলোতে প্রাণের অস্তিত্ব থাকা সম্ভব কিনা, টাইডাল মিথষ্ক্রিয়ার সিম্যুলেশন অনুযায়ী এইচডি ২৮১৮৫ বি খুব সম্ভবত বিলিয়ন বছর ধরে নিজের উপগ্রহগুলোকে আশ্রয় দিয়েছে। এইচডি ২৮১৮৫ বি-এর যদি এরকম কোনো উপগ্রহ থেকে থাকে তবে সেগুলোতে বাসযোগ্য পরিবেশের অস্তিত্ব থাকা সম্ভব, যদিও এই স্থানে উপগ্রহের অস্তিত্ব অনিশ্চিত। তবে, একটি ছোট গ্রহ গ্যাসীয় দানবের ট্রোজান পয়েন্ট এ অনেক সময় ধরে থাকতে পারে।
কাশিপুর ইউনিয়ন, রাণীশংকৈল
কাশিপুর ইউনিয়ন বাংলাদেশের রংপুর বিভাগের ঠাকুরগাঁও জেলার রাণীশংকৈল উপজেলার অন্তর্গত একটি ইউনিয়ন পরিষদ। এটি ৬৯.১০ কিমি২ (২৬.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৩৪৫ জন। ইউনিয়নটিতে মোট গ্রামের সংখ্যা ০৫টি ও মৌজার সংখ্যা ০৫টি।
দ্য ওয়ান্ডারার'স নেকলেস
দ্য ওয়ান্ডারার'স নেকলেস হেনরি রাইডার হ্যাগার্ডের রচিত একটি উপন্যাস।
কাহিনি
উপন্যাসের প্রধান চরিত্র ওলাফ একজন নর্সেমান, যিনি খ্রিস্টাব্দের অষ্টম শতাব্দীতে নর্স দেবতা ওডিনের মানব বলিদানের অধিকারকে চ্যালেঞ্জ করে তার জন্মভূমি থেকে পালিয়ে যান। পরবর্তীতে সম্রাজ্ঞী আইরিন অগাস্টাকে তার ছেলে কনস্টানটাইন পঞ্চম এবং পূর্ব রোমান সাম্রাজ্যের অন্যান্য শত্রুদের হাত থেকে রক্ষা করার জন্য কনস্টান্টিনোপল (বর্তমান ইস্তানবুল, তুরস্ক) ভ্রমণ করেন। সেখানে খ্রিস্টধর্ম গ্রহণ করেন। বাইজান্তিনাম থেকে শুরু করে মিশরের পিরামিড সমাধি পর্যন্ত ওলাফ একজন ভ্রমণকারী হয়ে ওঠেন তার ভালোবাসার মানুষকে খুঁজে পেতে। একইসাথে তাকে আইরিনের আগ্রাসী মনোভাবকে প্রত্যাখ্যান করতে হবে। সম্রাজ্ঞীকে প্রত্যাখ্যান করার শাস্তি হিসেবে অন্ধ করে দেয়া হয় ওলাফকে।
উপন্যাসটির শুরুতে ওলাফ একটি মেরু ভালুক শিকার দিয়ে তার স্মৃতিবর্ণন শুরু করে। একজন মহান শিকারী হিসাবে তার খ্যাতি রপ্ত করে এক সর্দারের কবর থেকে নেকলেস পুনরুদ্ধার করে নেয় সে, যা তার পূর্ববর্তী জীবনের কবরস্থান। নেকলেসের বাকি অর্ধেক প্রাচীন মিশরে একটি ফারাওয়ের সমাধির মধ্যে একটি মমির উপর থাকে। রোমাঞ্চকর এ উপন্যাসটি দেখায় যে কীভাবে এই দুটি পৃথক ঘটনা অতীত এবং বর্তমান জীবনকে একত্রিত করে।
পোর্ট ফেইরি গেজেট
থাম্ব|২ জানুয়ারী ১৯১৪ তারিখে প্রকাশিত পোর্ট ফেইরি গেজেটের প্রথম পৃষ্ঠা। পোর্ট ফেইরি গেজেট পোর্ট ফেইরি, ভিক্টোরিয়া, অস্ট্রেলিয়া থেকে প্রকাশিত একটি ইংরেজি ভাষার সংবাদপত্র ছিল। এটি ১৮৯০-এর দশকের মাঝামাঝি সময় হতে ১৯৮৯ পর্যন্ত সক্রীয় ছিল।
ইতিহাস
পোর্ট ফেয়ারি গেজেট ১৮৯০-এর দশকের মাঝামাঝি হেনরি জেমস রিচমন্ড এবং ১৯০৮ থেকে ১৯৩৪ সাল পর্যন্ত এডওয়ার্ড হ্যানলির মালিকানাধীন ছিল। তার ছেলে ভিনসেন্ট এবং ফ্রাঙ্ক ১৯৩০-এর দশকে প্রকাশনার দায়িত্ব নেন এবং তাদের ভাই হিউ পরে পত্রিকাটির সম্পাদক হন। পত্রিকাটির প্রকাশনার ইতিহাসে, সংবাদপত্রের শিরোনাম পোর্ট ফেইরি গেজেট এবং গেজেট শিরোনামের মধ্যে বেশ কয়েকবার অদল বদল হয়েছে। এটি পোর্ট ফেইরি টাইমস এবং ম্যাকআর্থার নিউজ এবং পোর্ট ফেয়ারি নিউজ সহ বেশ কয়েকটি ছোট সংবাদপত্রনিজেদের সাথে একীভূত করেছে। ১৯৮৯ সালে পত্রিকাটির প্রকাশনা বন্ধ হয়ে যায়।
ডিজিটাল মাধ্যমে
অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের অংশ হিসেবে পোর্ট ফেইরি গেজেট ডিজিটাল মাধ্যমে রূপান্তর করা হয়েছে, পত্রিকাটি ট্রোভ নামক লাইব্রেরি চাহিদা সেবায় উপলব্ধ আছে।
হিন্দি ভাষার টেলিভিশন চ্যানেলের তালিকা
এটি হিন্দি ভাষায় প্রচারিত টেলিভিশন চ্যানেলের তালিকা।
অস্ট্রেলিয়ায় উন্মুক্ত প্রবেশাধিকার
অস্ট্রেলিয়ায় ২০০১ সালে প্রথম উন্মুক্ত প্রবেশাধিকার সংগ্রহশালা চালু হওয়ার পর উন্মুক্ত প্রবেশাধিকার (ওএ) ব্যাপক প্রবৃদ্ধি অর্জন করেছে।  দুটি বড় গবেষণা তহবিলের উন্মুক্ত প্রবেশাধিকার নীতি রয়েছে: জাতীয় স্বাস্থ্য ও চিকিৎসা গবেষণা কাউন্সিল (এনএইচএমআরসি) এবং অস্ট্রেলিয়ান গবেষণা কাউন্সিল (এআরসি)। প্রায় অর্ধেক অস্ট্রেলীয় বিশ্ববিদ্যালয়ের ওএ নীতি বা বিবৃতি রয়েছে; বেশিরভাগ নীতিগুলি সবুজ (সংগ্রহস্থল ভিত্তিক) ওএ এবং ওএর জন্য অস্ট্রেলীয় পণ্ডিত্যপূর্ণ প্রকাশনা এবং প্রাকৃতিক দৃশ্যের গবেষণা মৌলিক অংশে পরিণত হয়েছে। অস্ট্রেলেসিয়ান ওপেন অ্যাক্সেস স্ট্র্যাটেজি গ্রুপ (এওএএসজি), কাউন্সিল অব অস্ট্রেলিয়া ইউনিভার্সিটি লাইব্রেরিয়ান্স (সিএইউএল) এবং অস্ট্রেলিয়ান লাইব্রেরি অ্যান্ড ইনফরমেশন অ্যাসোসিয়েশন (এএলআইএ) অস্ট্রেলিয়ায় উন্মুক্ত প্রবেশাধিকার এবং এ সম্পর্কিত বিষয়গুলির পক্ষে।
ইতিহাস
বিশ্বব্যাপী আন্দোলনের অংশ হিসাবে, ২০০১ সাল থেকে অস্ট্রেলিয়ায় শিক্ষায়তনিক প্রকাশনায় উন্মুক্ত প্রবেশাধিকার অনুশীলন করা হয় যখন অস্ট্রেলিয়ান ন্যাশনাল ইউনিভার্সিটি একটি অস্ট্রেলীয় বিশ্ববিদ্যালয়ে প্রথম মুদ্রণ সংগ্রহশালা প্রতিষ্ঠা করে। ২০০৩ সালে কুইন্সল্যান্ড ইউনিভার্সিটি অব টেকনোলজি বিশ্বের প্রথম বিদ্যাপীঠ হিসাবে উন্মুক্ত প্রবেশাধিকার জারি করে। ২০১০ সালে, বিশ্ববিদ্যালয় গ্রন্থাগারগুলির শীর্ষ সংগঠন, কাউন্সিল অব অস্ট্রেলিয়া ইউনিভার্সিটি লাইব্রেরিয়ান্স (সিএএল) উন্মুক্ত স্কলারশিপ সম্পর্কিত একটি বিবৃতি প্রকাশ করে এবং অস্ট্রেলীয় সরকার উন্মুক্ত সরকারের একটি ঘোষণা দেয়। ন্যাশনাল হেলথ অ্যান্ড মেডিসিন রিচার্স কাউন্সিল (এনএইচএমআরসি) উন্মুক্ত প্রবেশাধিকার নীতি ২০১২ সালে কার্যকর হয়। ২০১৩ সালের ১ জানুয়ারি অস্ট্রেলীয় গবেষণা কাউন্সিলের নীতিটি ২০১৪ থেকে সমস্ত এআরসি আবিষ্কারের প্রকল্পগুলি কার্যকর করে আসছিল। ২০১৪ সালে অস্ট্রেলিয়ান লাইব্রেরি অ্যান্ড ইনফরমেশন এসোসিয়েশন (এএলআইএ) একটি সম্পূর্ণ উন্মুক্ত প্রবেশাধিকার নীতি গ্রহণ করেছে ২০১৬ সালের ডিসেম্বরে অস্ট্রেলিয়ান প্রোডাকটিভিটি কমিশন দেশটির বৌদ্ধিক সম্পত্তি ব্যবস্থা সম্পর্কিত একটি প্রতিবেদন প্রকাশ করেছে যাতে সুপারিশ করা হয়েছিল যে সমস্ত অস্ট্রেলিয়ার, রাজ্য ও অঞ্চলশাসিত সরকারগুলি "জনসাধারণ দ্বারা অর্থায়িত গবেষণার জন্য একটি উন্মুক্ত প্রবেশাধিকার নীতিমালা প্রয়োগ করবে"। ২০১৭ সালে, একটি এফ.এ.আই.আর এর নীতি বা বিবৃতি প্রকাশিত হয়েছিল যা অস্ট্রেলিয়ার সরকারি অর্থায়নে গবেষণা আউটপুটগুলি খুঁজে পাওয়ার যোগ্য, প্রবেশযোগ্য, আন্তঃব্যবহারযোগ্য ও পুনঃব্যবহারযোগ্য এবং যা এএলআইএ, বিশ্লেষণ ও নীতি পর্যবেক্ষণকারী, ওপেন ডেটা ইনস্টিটিউট, ক্রিয়েটিভ কমন্স অস্ট্রেলিয়া, সিএইউএল, অস্ট্রেলেসিয়ার জাতীয় ও রাজ্য অনুমোদিত গ্রন্থাগার, নলেজ আনল্যাচড এবং অস্ট্রেলাসিয়ান রিসার্চ ম্যানেজমেন্ট সোসাইটি দ্বারা অনুমোদিত।
প্রচারণা
এওএএসজি মূলত ওএ এবং এফ.এ.আই.আর-এর নীতি প্রচারের জন্য কাজ করে। এটি বিশ্ববিদ্যালয়, গবেষণা ইনস্টিটিউট, তহবিল প্রদানকারী এবং সরকারি সংস্থাগুলিকে কৌশলগত পরিচালন সহায়তা সরবরাহ করে। এটি সদস্যদের দ্বারা অর্থায়িত এবং কুইন্সল্যান্ড প্রযুক্তি বিশ্ববিদ্যালয় কর্তৃক উপস্থাপিত হয়ে থাকে। এটি ওএ সম্পর্কিত সমস্ত বিষয়ে একটি বার্ষিক ওয়েবিনার ধারাবাহিক এবং ওএ সংবাদের একটি মাসিক নিউজলেটার প্রকাশ করে। অস্ট্রেলিয়ান গ্রন্থাগার ও তথ্য সমিতি (এএলআইএ), অস্ট্রেলিয়ান বিশ্ববিদ্যালয় গ্রন্থাগারিকদের কাউন্সিল (সিএইউএল) এবং এওএএসজি এবং অস্ট্রেলিয়ার বিভিন্ন বিশ্ববিদ্যালয় এবং গ্রন্থাগারগুলির সাথে একত্রে প্রতি বছরের অক্টোবরে উন্মুক্ত প্রবেশাধিকার সপ্তাহের সময় ওএ সচেতনতা এবং ওএর কর্মকান্ডের প্রচার করে।
১ মুহররম
১ মুহররম (مُحَرَّم ١) ইসলামি বর্ষপঞ্জির প্রথম মাস মুহররমের প্রথম দিন এবং একই সঙ্গে হিজরী বছরেরও ১ম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
বাংলাদেশ জাতীয় তথ্য বাতায়ন
বাংলাদেশ জাতীয় তথ্য বাতায়ন গণপ্রজাতন্ত্রী বাংলাদেশ সরকারের মন্ত্রিপরিষদ বিভাগের তত্ত্বাবধানে প্রধানমন্ত্রীর কার্যালয় থেকে পরিচালিত একসেস টু ইনফরমেশন প্রোগ্রামের আওতায় জনগণের তথ্য প্রাপ্তির অধিকার নিশ্চিতকরণ এবং সরকারি দপ্তর থেকে প্রদেয় সেবাসমূহ প্রাপ্তির নিশ্চয়তা বিধানের লক্ষ্যে দেশের সকল ইউনিয়ন, উপজেলা, জেলা, বিভাগ, অধিদপ্তর ও মন্ত্রণালয়সহ প্রায় পঁচিশ হাজার সরকারি দপ্তরের ওয়েব সাইটের একটি সমন্বিত রূপ বা ওয়েব পোর্টাল।
তুমি রবে নীরবে (২০১৭-এর চলচ্চিত্র)
তুমি রবে নীরবে ২০১৭ সালের বাংলাদেশী বাংলা প্রণয়নাট্য চলচ্চিত্র। রবীন্দ্রনাথ ঠাকুরের দুই বোন উপন্যাস অবলম্বনে এর গল্প ও চিত্রনাট্য রচিত। এটির চিত্রনাট্য রচনা ও পরিচালনা করেছেন মাহবুবা ইসলাম সুমী। মূল উপন্যাসের চার কেন্দ্রীয় চরিত্র শর্মিলা, ঊর্মিমালা, শশাঙ্ক ও নীরদের চরিত্রে অভিনয় করেছেন অমৃতা চট্টোপাধ্যায়, তানজিন তিশা, ভাস্বর চ্যাটার্জী ও ইরফান সাজ্জাদ। এটি মাহবুবার অভিষেক চলচ্চিত্রনির্মাণ এবং তানজিন অভিনীত ও মুক্তিপ্রাপ্ত প্রথম চলচ্চিত্র। ইমপ্রেস টেলিফিল্মের প্রযোজনায় কাহিনিচিত্রটি প্রথমে টেলিভিশন চলচ্চিত্র হিসেবে নির্মিত হলেও পরবর্তীতে প্রেক্ষাগৃহের জন্য পূর্ণদৈর্ঘ্য চলচ্চিত্র হিসেবে মুক্তি দেয়া হয়। ২০১৭ সালের রবীন্দ্রজয়ন্তী উপলক্ষ্যে চলচ্চিত্রটি মুক্তি পায়। চলচ্চিত্রটি ২০১৭ সালের জাতীয় চলচ্চিত্র পুরস্কারের আসরে শ্রেষ্ঠ সঙ্গীত পরিচালক ও শ্রেষ্ঠ পোশাক ও সাজসজ্জা বিভাগে বিজয়ী হয়।
ভৃকুটী দেবী
thumb|right|280px|মধ্যে [[স্রোং-ব্ত্সন-স্গাম-পো ও তাঁর দুই রাণী ডানদিকে ওয়েংচেন গোংঝু ও বামদিকে ভৃকুটী দেবী]] ভৃকুটী দেবী (নেপালী: भृकुटी) বা খ্রি-ব্ত্সুন (ওয়াইলি: Khri-btsun) বা ভেলসা ত্রিত্সুন বা বেসা লিচ্ছবি রাজ্যের রাজকন্যা ও তিব্বত সম্রাট স্রোং-ব্ত্সন-স্গাম-পোর প্রথম পত্নী ছিলেন।
পরিবার
বিভিন্ন তিব্বতী সূত্রতে ভৃকুটীকে লিচ্ছবি রাজা প্রথম শিবদেবের উত্তরাধিকারী অংশুবর্মার কন্যা হিসেবে বর্ণনা করা হয়েছে। সেই অনুযায়ী তিব্বত সম্রাট স্রোং-ব্ত্সন-স্গাম-পোর সঙ্গে তার বিবাহ ৬২৪ খ্রিষ্টাব্দের পূর্বে হয়েছে বলে মনে করা হয়। একাদশ কির-তি রিন-পো-ছে ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শোর মতে এই বিবাহ ৬৩২ খ্রিষ্টাব্দে হয়েছিল।
কিছু তিব্বতি কিংবদন্তি অনুসারে, গো-চা নামক নেপালের রাজার ব্রি-ব্তুম্ন বা ভৃকুটী নামক কন্যা ছিল। সিলভান লেভির মতে গো-চা বলতে উদয়বর্মন বোঝানো হয়েছে। সম্ভবত উদয়বর্মন এবং লিচ্ছবি রাজা প্রথম শিবদেবের পুত্র, অংশুবর্মার উত্তরাধিকারী ও নরেন্দ্রদেবের পিতা উদয়দেব একই ব্যক্তি। সেই অনুযায়ী ভৃকুটী নরেন্দ্রদেবের ভগিনী ছিলেন।
তুমি রবে নীরবে (২০১৭-এর চলচ্চিত্র)
কুশীলব
শ্রেষ্ঠাংশের শিল্পীরা-
ভৃকুটী দেবী
পরিবার
জিউ ট্যাংসু গ্রন্থ অনুযায়ী 泥婆羅 (নিপোলুয়ো) বা নেপালে লিচ্ছবি রাজকুমার নরেন্দ্রদেবের পিতার মৃত্যু হলে নরেন্দ্রদেবের জৈষ্ঠ্যতাত বিষ্ণুগুপ্ত সিংহাসন দখল করে নেন। নরেন্দ্রদেবকে তিব্বত সম্রাট স্রোং-ব্ত্সন-স্গাম-পো আশ্রয় দেন ও ৬৪১ খ্রিষ্টাব্দে তকে নেপালে নিজের রাজ্য দখলে সহায়তা করেন।
তুমি রবে নীরবে (২০১৭-এর চলচ্চিত্র)
ইতিহাস
রবীন্দ্রনাথ ঠাকুরের দুই বোন উপন্যাস অবলম্বনে এই ছবির গল্প ও চিত্রনাট্য লিখেন মাহবুবা ইসলাম সুমী। ২০১৫ সালে ঢাকা ও কলকাতায় এর চিত্রগ্রহণ করা হয়। টেলিভিশন চলচ্চিত্র হিসেবে নির্মাণ শুরু হলেও পরবর্তীতে প্রেক্ষাগৃহে মুক্তির জন্য প্রস্তুত করা হয়। সম্পাদনায় তানজিন তিশার ডাবিং ভিন্ন শিল্পী দিয়ে করা হয়েছিল। ২০১৬ সালে ২৮ আগস্ট বাংলাদেশ চলচ্চিত্র সেন্সর বোর্ড হতে বিনা কর্তনে প্রদর্শনের ছাড়পত্র পায়। মুক্তির জন্য চলচ্চিত্রটির কোন প্রচারণা চালানো হয়নি। রবীন্দ্রজয়ন্তী উপলক্ষ্যে ২০১৭ সালের ৫ মে বাংলাদেশের দুটি প্রেক্ষাগৃহে চলচ্চিত্রটি মুক্তি পায়। পরবর্তিতে এটি রবীন্দ্রনাথের জন্মজয়ন্তী ও প্রয়াণ দিবসে টেলিভিশন চ্যানেলে প্রচারিত হয়েছে।
ভৃকুটী দেবী
প্রাসাদ ও বৌদ্ধ মন্দির নির্মাণ
বিবাহের যৌতুক হিসেবে বৌদ্ধ ধর্মাবলম্বী ভৃকুটী নেপাল থেকে বুদ্ধমূর্তি, চিত্রকলা ও হস্তশিল্পী নেওয়ারীদের তিব্বতে নিয়ে যান। ভৃকুটী দেবীর আদেশে নেপালি কারিগরেরা লাসার মার্পো-রি বা লাল পাহাড়ে মার-পো-রি ফো-দ্রাং বা লাল রাসাদ নির্মাণ করেন। ভৃকুটী সম-য়ে বৌদ্ধবিহার তুব-ওয়াং ও অন্যান্য মূর্তি নির্মাণ করান। তার আদেশে বিখ্যাত নেপালি শিল্পী থ্রো-উও রামোচে বৌদ্ধবিহারে অবলোকিতেশ্বরের থুংজি-চেন-পো-রাং-জুং-ঙ্গা-ল্দান মূর্তি বা মনুবজ্রের জোওয়ো মিক্যো দোরজের মূর্তিটি নির্মাণ করেন। স্রোং-ব্ত্সন-স্গাম-পো ও ভৃকুটী নেপাল থেকে আনা বুদ্ধের চিত্রগুলি ও অপর রাণী ওয়েংচেন গোংঝুর চীন থেকে আনা বুদ্ধমূর্তিগুলিকে কে রাখার জন্য গ্ত্সুগ-লাগ-খাং (জ্ঞানের প্রাসাদ) নির্মাণ করেন, যা পরবর্তীকালে জোখাং নামে বিখ্যাত হয়।
তিব্বতে সম্মাননা
তিব্বতে ভৃকুটী দেবিকে দ্রোলমা বা তারার অবতার সবুজ তারা বা দোল-জাং হিসেবে পূজা করা হয়ে থাকে।
বনকাঞ্চন
বনকাঞ্চন (বৈজ্ঞানিক নাম: Bauhinia malabarica) যা করমি, আমলি, আমলোসা, নানকি ইত্যাদি নামেও পরিচিত।
আবাস
আদি আবাস বাংলাদেশ, ভারত, মিয়ানমারসহ দক্ষিণ এশিয়া থেকে একেবারে অস্ট্রেলিয়া পর্যন্ত বিস্তৃত।
আকার
বনকাঞ্চন পাতাঝরা বৃক্ষ। ১৫ মিটার পর্যন্ত উঁচু হতে পারে। পত্র সরল, একান্তর, উপপত্র দুটি, দুই থেকে তিন মিলিমিটার লম্বা। ফলক ডিম্বাকার থেকে গোলাকার, ৪৮ সেন্টিমিটার প্রশস্ত। অন্যান্য কাঞ্চনের তুলনায় পাতা ছোট, চওড়া, পুরু ও অসম্পূর্ণভাবে সজোড়। দেখতে দুটো জোড়া দেওয়া পাতার মতো। ফুল ফ্যাকাশে সাদা ও মেজেন্টা রঙের মিশেল। রক্তকাঞ্চনের সঙ্গে বেশ সাদৃশ্যপূর্ণ। পাপড়ির সংখ্যা পাঁচ, আয়তাকার, সাদা ও বেগুনি রঙের মিশেল। একটি পাপড়ি কিছুটা ব্যতিক্রম, গোড়ার দিকটা গাঢ়-বেগুনি রঙে চিত্রিত এবং শিরাগুলো অত্যন্ত স্পষ্ট। পুংকেশর ১০টি। পাপড়ি অপেক্ষাকৃত ক্ষুদ্রতর, পুংদণ্ড রোমশ ও পরাগধানী দীর্ঘায়ত।
মৌসুম
ফুল ও ফলের মৌসুম বেশ দীর্ঘ, সেপ্টেম্বর থেকে এপ্রিল পর্যন্ত বিস্তৃত। ফুল অবশিষ্ট থাকতে থাকতেই সিমের মতো চ্যাপ্টা ফল ধরে। ফলগুলো একসময় শুকিয়ে গিয়ে আপনা-আপনিই ফেটে যায়। তখন বীজগুলো ছড়িয়ে পড়ে।
ব্যবহার
বাকল ট্যানিং, রং ও দড়ির উপকরণ। বীজ-তৈল সস্তা জ্বালানি। শিকড় বিষাক্ত ও সর্পদংশনের প্রতিষেধক। হাঁপানি, ক্ষত এবং পেটের পীড়ায় গাছের নানা অংশ উপকারী। ভারতের কোনো কোনো অঞ্চলে পাতা খাদ্য হিসেবে ব্যবহূত। ইন্দোচীন ও ফিলিপাইনে সতেজ ফুল পানিতে ভিজিয়ে রেখে সেই পানি আমাশয় রোগ নিরাময়ে ব্যবহার করা হয়।
কেভি২০
কেভি২০ হল একটি কবর (মিশর), যা রাজাদের ভ্যালিতে অবস্থিত। সম্ভবত এইটি উপত্যকাতে নির্মত প্রথম রাজকীয় কবর ছিল। কেভি২০ হচ্ছে থুতমোসে I আসল কবরের স্থান (পরে তাকে নতুন করে কেভি৩৮ তে কবর দেওয়া হয়েছিল) এবং পরবর্তী কালে এখানে তার মেয়ে হাতশেপসুতকে কবর দেওয়া হয়। কেভি২০ কবরটি ১৮২৪ সালে ফ্রান্সের একটি অভিযানে জোভান্নি বাতিস্তা বেলজনী এবং জেমস বুরটনের মাধ্যমে খুঁজে পাওয়া হয়েছিল। পরে ১৯৭৮ সালে আরো একটি অভিযান হয় যা নেপলেওনের তৎপরতা নামে পরিচিত। হাজার বছর পরে এটি ১৯০৩ সালে হাওয়ার্ড কার্টারের মাধ্যমে সর্বপ্রথম মাটি খুড়ে বের করে আনা হয়।
মাটিন্দর ইউনিয়ন
মাটিন্দর ইউনিয়ন বাংলাদেশের রাজশাহী বিভাগের নওগাঁ জেলার পত্নীতলা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
রাতোর ইউনিয়ন
রাতোর ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯১.৮৪ কিমি২ (৩৫.৪৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৪৯৮ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২৪টি।
গ্রেট গ্র্যান্ড মাস্তি
গ্রেট গ্র্যান্ড মাস্তি হচ্ছে অশোক ঠাকেরিয়া প্রযোজিত এবং ইন্দ্র কুমার কর্তৃক পরিচালিত একটি ভারতীয় কমেডি চলচ্চিত্র। এই চলচ্চিত্রে মূখ্য ভুমিকায় অভিনয় করেছে বিবেক ওবেরয়, রিতেশ দেশমুখ, আফতাব শিবদাসানি।
চলচ্চিত্রটি ২০০৪ সালের মাস্তি চলচ্চিত্র এর ৩য় সিকুয়েল।
কাহিনী
ছবিটিতে তিন বন্ধু মীত, অমর এবং প্রেমের চরিত্র রয়েছে যারা সবসময় মজা চান (মাস্তি)। ছবিটির শিরোনামের গান দিয়ে শুরু হয়েছে যেখানে তিন বন্ধু সাপনা, রেখা এবং নিশার সাথে বিবাহ বন্ধনে আবদ্ধ হন। যথাক্রমে শ্বাশুড়ী, শ্যালক এবং শ্যালকের কারণে তারা বিবাহ জীবন থেকে অসন্তুষ্ট। আমার শাশুড়ি চান তার প্রয়াত স্বামী পুনর্বার জন্মগ্রহণ করুন এবং প্রতারণার আদেশে বাবার নির্দেশে। তিনি তার প্রয়াত স্বামীর পুনর্জন্ম অর্জনের জন্য ৬ মাসের বেশি সময় ধরে তার মেয়েকে আমার সাথে শারীরিক সম্পর্ক করতে বাধা দিয়েছেন। মিলনের স্ত্রী যমজ এবং যখনই তিনি তার স্ত্রীর কাছাকাছি যাওয়ার চেষ্টা করেন, তখন দেখেন এটি তার শ্যালক (যিনি একজন দেহ সৌষ্ঠক) । দুই ভাইয়ের গুণ্ডামি যখন তার ভাইকে মারধর করছিল তখন মায়ের স্ত্রী তাকে অজান্তে মারধর করার মতো দুটি যমজ এর সংযোগ দারুণ সমস্যার কারণ হয়ে দাঁড়ায়। প্রেমের শ্যালিকা খুব আকর্ষণীয় তবুও খুব নির্বোধ, সে তাদের সাথে বাস করতে আসে এবং তার বড় বোনের সাথে ঘুমাতে চায়, প্রেমকে তার স্ত্রী থেকে দূরে সোফায় শুতে বাধ্য করে।
কুকটাউন ইন্ডেপেন্ডেন্ট
দ্য কুকটাউন ইন্ডিপেনডেন্ট কুকটাউন, কুইন্সল্যান্ড, অস্ট্রেলিয়া থেকে প্রকাশিত একটি লুপ্ত সংবাদপত্র। পত্রিকাটির প্রকাশনার ক্ষেত্রে নাম ও মালিকানা পরিবর্তনের ঘটনা ঘটেছে।
ইতিহাস
কুকটাউন ইন্ডিপেনডেন্ট ১৮৮৪ সালের ৬ জুন কুকটাউন ইন্ডিপেনডেন্ট নিউজপেপার কোম্পানির মালিকানায় সম্পাদক জেমস ফাউলার দ্বারা কুকটাউনে প্রথম প্রকাশিত হয়েছিল। ১৯৩৭ সালে, এটি নাম পরিবর্তন করে কুকটাউন ইন্ডিপেনডেন্ট এন্ড নর্দার্ন সান হয়। ১৯৩৯ সালের নভেম্বর থেকে ১৯৪৭ পর্যন্ত, এটি কুইন্সল্যান্ডের মসম্যান হতে নর্দার্ন বুমেরাং শিরোনামে প্রকাশিত হয়েছিল। ১৯৪৭ সালের নভেম্বরে ব্রায়ান কিঘলি-জেরার্ডি কুইন্সল্যান্ডের মুরগন হতে সম্পূর্ণ নতুন পত্রিকা মুরগন এডভারটাইজার চালু করার জন্য এটির মুদ্রন কারখানা কিনে নিলে এটির প্রকাশনা বন্ধ হয়ে যায়।
সুরভিরঙ্গন
সুরভিরঙ্গন (বৈজ্ঞানিক নাম: Ixora pavetta Syn : I. arborea) রঙ্গনের অসংখ্য জাঁতের মধ্যে একটি যেটি মিষ্টি সুবাসের জন্য অন্যান্য রঙ্গন থেকে আলাদা। সুরভিরঙ্গন কোথাও কোথাও শ্বেতরঙ্গন বা গন্ধালরঙ্গন নামেও পরিচিত। স্থানবিশেষে এরা ছোটখাটো বৃক্ষও হয়ে উঠতে সক্ষম।
আকার
সুরভিরঙ্গন গুল্ম বা ছোট বৃক্ষ, অপরিণত শাখা-প্রশাখা মসৃণ। পত্র উপপত্রযুক্ত এবং বৃন্তক, পত্রবৃন্ত প্রশস্তভাবে বল্লমাকার ও আগা তীক্ষ। পত্রফলক ডিম্বাকার থেকে বিডিম্বাকার, ৭ থেকে ১৫ সেন্টিমিটার, মসৃণ এবং গোড়া গোলাকার। পুষ্পবিন্যাস নিয়ত, ঘনবদ্ধ, ক্ষুদ্র ও রোমশ। ফুল ৪-অংশক, অবৃন্তক, ৬ থেকে ৮ মিলিমিটার লম্বা ও সুগন্ধি। বৃতি ক্ষুদ্র। পাপড়িনল সূত্রাকার, ৬ মিলিমিটার পর্যন্ত লম্বা, মসৃণ এবং পেছনের অংশ বাঁকা। পরাগধানী পাপড়ি খণ্ডকের সমান লম্বা, পুংদণ্ড দশমিক ৫ মিলিমিটার লম্বা। গর্ভমুণ্ড দ্বিখণ্ডিত, রোমাবৃত এবং বহির্মুখী। প্রস্ফুটনকাল প্রায় বর্ষব্যাপ্ত।
ফল
ফল মটর আকৃতির, গোলাকার, দ্বিবীজ।
বংশবৃদ্ধি
বংশবৃদ্ধি হয় বীজ ও কলমের মাধ্যমে।
ছায়াপথ স্তবকসমূহের তালিকা
সকল ছায়াপথ স্তবকের তালিকা নেই এখানে। গুরুত্বপূর্ণ কিছু স্তবকের নাম, বৈশিষ্ট্য, দূরত্ব, ছায়াপথ সংখ্যা, ব্যাসার্ধ্য ইত্যাদি তথ্য এখানে সন্নিবেশিত আছে।
এবেল স্তবক
এবেল তালিকার অন্তর্ভুক্ত ছায়াপথ স্তবকসমূহ।
সিতারা-ই-ইমতিয়াজ
সিতারা-ই-ইমতিয়াজ (উর্দু: ستارۂ امتياز) এর অর্থ হল শ্রেষ্ঠত্বের তারকা। এটি মূলত পাকিস্তানের তৃতীয় সর্বোচ্চ বেসামরিক পুরস্কার যা পাকিস্তান রাষ্ট্রের প্রতি সেবার জন্য দেওয়া হয়।"
ইবনে নুবাতা
ইবনে নুবাতা ابن نباتة ; (পুরো নাম: আবু বকর জামাল আল-দীন মুহম্মদ ابن نباتة শামস আল-দীন মুহম্মদ ইবনে শরাফ আল-দীন মুহাম্মাদ ইবনে আল-হাসান ইবনে সালিহ ইবনে ইয়াহইয়া ইবনে তালিহ ইবনে ইয়াহইয়া ইবনে তাবতাহির ইবনে মুহাম্মাদ আল-হামদাহ ইবনে মুহাম্মাদ এপ্রিল ১২৮৭ - অক্টোবর ১৪, ১৩৬৬) ছিলেন মামলুক যুগের একজন আরব কবি।  তিনি তার কবিতার জন্য সর্বাধিক পরিচিত, এছাড়া তিনি গদ্যও লিখেছেন। তার কাজগুলো মূলত আজ অবধি সম্পাদিত বা সমালোচনামূলকভাবে সম্পাদিত নয়, তবে ২০১৮ সালে টমাস বাউয়ার তার আল-কাতর আন-নুবাতি ('ইবন নুবাতাস সুইট ড্রপস') এর একটি সংস্করণ শেষ করছেন বলে জানা গেছে।  ইবনে নুবাতার কাজ নিয়ে গবেষণা এখনও শুরুতেই রয়েছে।
সিতারা-ই-ইমতিয়াজ
পুরস্কার বিবেচনার মানদণ্ড
সিতারা-ই-ইমতিয়াজ প্রদানের ক্ষেত্রে নির্ধারিত কিছু বিষয়ের উপর ভিত্তি করে দেয়া হয়:
ইবনে নুবাতা
ইবনে নুবাতা, সাফিদ্দীন আল-হিল্লির সাথে ছিলেন, যিনি ১৪ শতকের দুইজন বিখ্যাত আরব কবিদের অন্যতম।
সিতারা-ই-ইমতিয়াজ
সিতারা-ই-ইমতিয়াজ প্রাপ্ত বাংলাদেশী
প্রমুখ
ইবনে নুবাতা
ইবনে নুবাতা ১৪ অক্টোবর, ১৩৬৬ (৮ সাফার ৭৬৮ হিজরি ) মৃত্যুবরণ করেন, এবং তাকে আল-মানসুর কালাউন কবরস্থানে সমাহিত করা হয়।
ইবনে নুবাতা ছিলেন মাকতু' নামে পরিচিত এপিগ্রামাটিক কাব্যিক রূপের বিকাশের একজন মূল লেখক: আল-কাতর আন-নুবাতি এই ধারার কবিতার প্রথম একক-লেখা সংকলন বলে মনে করা হয়।
তথ্যসূত্র
<references group="" responsive="1">
ইউএফসি
আলটিমেট ফাইটিং চ্যাম্পিয়নশিপ (ইউএফসি) হলো আমেরিকার মিশ্র মার্শাল আর্টসের কোম্পানি। এর মূল প্রতিষ্ঠান হলো ডাব্লিউএমই-এমজি। ইউএফসির সদর দপ্তর যুক্তরাষ্ট্রের লাস ভেগাস, নেভাডায় অবস্থিত। এটা বিশ্বের সবচেয়ে বড় মিশ্র মার্শাল আর্টসের কোম্পানি, যেখানে বিশ্বের সব স্বনাম ধন্য মিশ্র মার্শাল আর্টিস্টরা খেলে। এর সদর দপ্তর যুক্তরাষ্ট্রে-এ হলেও এর বিভিন্ন অনুষ্ঠান বিশ্বের বিভিন্ন দেশে অনুষ্ঠিত হয়। এই কোম্পানির খেলোয়াড়রা ১০টি বিভাগে বিভক্ত এবং এর খেলা মিশ্র মার্শাল আর্টসের নিয়ম অনুসারে সম্পাদিত হয়। ইউএফসি আজ পর্যন্ত প্রায় ৩০০টি খেলার অনুষ্ঠানের আয়োজন করেছে। এই কোম্পানির বর্তমান প্রেসিডেন্ট হলেন ডানা ওয়াইট।
ওজন বিভাগ / বর্তমান চ্যাম্পিয়ন
ইউএফসি বর্তমানে ৯টি ওজন বিভাগে খেলোয়াড়দের বিভক্ত করেছে। এই ৯টি ওজন বিভাগের সর্বমোট ১০টি চ্যাম্পিয়নশিপ রয়েছে।
ঢাকা উত্তর সিটি কর্পোরেশন
ঢাকা উত্তর সিটি কর্পোরেশন (ডিএনসিসি) বাংলাদেশের রাজধানী ঢাকার উত্তরাঞ্চলকে পরিচালনার জন্য নিয়োজিত স্থানীয় সরকার সংস্থা। এটি বাংলাদেশের একটি নগরপ্রশাসন ও স্বায়ত্তশাসিত প্রতিষ্ঠান। সার্বিকভাবে ঢাকা শহরের উত্তরভাগ পরিচালনের দায়িত্বে রয়েছে এই ঢাকা উত্তর সিটি কর্পোরেশন। অধুনালুপ্ত ঢাকা সিটি কর্পোরেশন বিভাজিত হয়ে একাংশ ঢাকা উত্তর সিটি কর্পোরেশন হিসেবে প্রতিষ্ঠিত হয়। বর্তমানে ঢাকা উত্তর সিটি কর্পোরেশন এর আয়তন ১৯৬.২২বর্গ কি.মি.।
ইতিহাস ও আত্মপ্রকাশ
২০১১ সালের ১৯শে নভেম্বর তারিখে জাতীয় সংসদে স্থানীয় সরকার (সিটি কর্পোরেশন) (সংশোধনী) বিল, ২০১১ সালের পাসের মাধ্যমে ঢাকা সিটি কর্পোরেশন বিলুপ্ত করা হয়। এর ফলে ঢাকা সিটি কর্পোরেশনকে বিভক্ত করে ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন নামে স্বতন্ত্র দুইটি কর্পোরেশন গঠন করা হয়। তন্মধ্যে - ঢাকা উত্তর সিটি কর্পোরেশন ৩৬টি এবং ঢাকা দক্ষিণ সিটি কর্পোরেশন ৫৬টি ওয়ার্ডের সমন্বয়ে গঠিত হয়।
ভৌগোলিক অবস্থান ও আয়তন
ঢাকা উত্তর সিটি কর্পোরেশন (ডিএনসিসি) ২৩.৪৪° থেকে ২৩.৫৪° উত্তর অক্ষাংশ ও ৯০.২০° থেকে ৯০.২৮° পূর্ব দ্রাঘিমাংশে অবস্থিত। ঢাকা শহরের উত্তরাংশে অবস্থিত ঢাকা উত্তর সিটি কর্পোরেশনের আয়তন প্রায় ১৯৬.২২বর্গ কিলোমিটার।
সেবা সমূহ
ঢাকা উত্তর সিটি কর্পোরেশন শহরের মৌলিক অবকাঠামো পরিচালনা ও প্রদানের জন্য কাজ করে।
প্রশাসনিক এলাকাসমূহ
ঢাকা উত্তর সিটি কর্পোরেশন ১০টি প্রশাসনিক জোন বা অঞ্চল ও ৫৪টি প্রশাসনিক ওয়ার্ডে বিভক্ত। এবং প্রতিটি ওয়ার্ডে একজন কাউন্সিলর দায়িত্বপ্রাপ্ত আছেন। জোনগুলোকে ছকাবদ্ধ করা হলো:
প্রশাসনিক কাঠামো
প্রতি ৫ বছর অন্তর সরাসরি ভোটের মাধ্যমে একজন মেয়র এবং প্রতিটি ওয়ার্ডে একজন করে কাউন্সিলর নির্বাচন করা হয়। মেয়র সিটি কর্পোরেশনের কার্যনির্বাহী প্রধান হিসাবে কাজ করেন। মেয়রের অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন। প্রতি ১৮০ দিনের জন্য সরকার কর্তৃক এই প্রশাসক নিযুক্ত হন। এছাড়াও মহিলাদের জন্য ঢাকা উত্তর ও দক্ষিণ সিটি কর্পোরেশনে সংরক্ষিত কাউন্সিলর  পদ রয়েছে।
ঢাকা উত্তর সিটি কর্পোরেশনে আছেন একজন প্রধান নির্বাহী কর্মকর্তা। তিনি সরকার কর্তৃক মনোনিত হন। কর্পোরেশনের যাবতীয় কার্যসম্পাদনের নিয়ন্ত্রক কর্তৃপক্ষের প্রধান নির্বাহী কর্মকর্তা হিসেবে তিনি দায়িত্ব পালন করেন। এছাড়াও ঢাকা উত্তর সিটি কর্পোরেশনের বিভিন্নমুখী কার্য পরিচালনার জন্য আটটি স্ট্যান্ডিং কমিটিসহ একাধিক কমিটি কাজ করছে। প্রধান নির্বাহী কর্মকর্তা ও আঞ্চলিক দপ্তরের কর্মকর্তাগণের মধ্যে সমন্বয় সাধনের মাধ্যমে প্রশাসনিক ও অন্যান্য কার্যাবলী পরিচালনা করা হয়। ঢাকা উত্তর সিটি কর্পোরেশনের প্রায় ১১,০০০ কর্মচারী ঢাকা শহরের বিভিন্নমুখী সেবা ও দায়িত্ব পালন করছে।
স্বাস্থ্যসেবা
ডিএনসিসির ৫টি নগর মাতৃসদন ও ২২টি নগর স্বাস্থ্যকেন্দ্র রয়েছে। এগুলো হলো:
১। নগর মাতৃসদন, বাড়ি-১১, রোড-১১, সেক্টর-৬, উত্তরা, ঢাকা।
২। নগর স্বাস্থ্যকেন্দ্র-১, বাড়ি-৯২, রোড-১২, সেক্টর-১০, উত্তরা মডেল টাউন, ঢাকা।
৩। নগর স্বাস্থ্যকেন্দ্র-২, কবরস্থানের উত্তর–পূর্ব পাশে, রোড-১০/এফ, সেক্টর-৪, উত্তরা মডেল টাউন, ঢাকা।
৪। নগর স্বাস্থ্যকেন্দ্র-৩, ২৩৫/২৩৬, দারোগাবাড়ি, মধুপুর চৌরাস্তা ফায়দাবাদ, উত্তরা মডেল টাউন, ঢাকা।
৫। নগর স্বাস্থ্যকেন্দ্র-৪, ১৫০ আশকোনা মেডিকেল রোড, এয়ারপোর্ট, ঢাকা।
৬। নগর স্বাস্থ্যকেন্দ্র-৫, ১৩৪/৪ কাজীবাড়ি রোড, কুড়িল চৌরাস্তা, কুড়িল, ঢাকা।
৭। নগর স্বাস্থ্যকেন্দ্র-৬, বাড়ি–৩২৫, আনিচবাগ, কলেজ রোড, চেয়ারম্যান বাড়ি, ঢাকা।
৮। নগর মাতৃসদন, জে-২/এ, বর্ধিত পল্লবী, মিরপুর, ঢাকা।
৯। নগর স্বাস্থ্যকেন্দ্র-১, বাড়ি-ডি/৩, সেকশন-৭, আরামবাগ (আ/এ), মিরপুর (মিল্কভিটার পাশে), ঢাকা।
১১। নগর স্বাস্থ্যকেন্দ্র-৩, বাড়ি-৬, ব্লক-এফ, রোড-৩, সেকশন-২, মিরপুর, ঢাকা।
১২। নগর স্বাস্থ্যকেন্দ্র-৪, ব্লক-এফ, রোড-৩, সেকশন-১, মিরপুর, ঢাকা।
১৩। নগর মাতৃসদন, নয়াটোলা পার্কের সামনে, গ্রিনওয়ে রোড, নয়াটোলা, মগবাজার।
১৪। নগর স্বাস্থ্যকেন্দ্র-২, ৫৯৯ বড় মগবাজার, ঢাকা।
১৫। নগর স্বাস্থ্যকেন্দ্র-৩, ৫৯৪ মধুবাগ, মগবাজার, ঢাকা।
১৬। নগর স্বাস্থ্যকেন্দ্র-৪, মহাখালী গ/১৬/এ, আমতলা, ঢাকা।
১৭। নগর স্বাস্থ্যকেন্দ্র-৫, ১৭১ উত্তর বাড্ডা, ঢাকা।
১৮। নগর মাতৃসদন, ৪/বি/বি, দ্বিতীয় কলোনি, মাজার রোড, মিরপুর-১, ঢাকা।
১৯। নগর স্বাস্থ্যকেন্দ্র-১, নেকি বাড়ির টেক, ২য় কলোনি, হরিরামপুর, মিরপুর-১, ঢাকা।
২০। নগর স্বাস্থ্যকেন্দ্র-২, বাড়ি-২৭, রোড-১১, কল্যাণপুর, ঢাকা।
২১। নগর স্বাস্থ্যকেন্দ্র-৩, ১৯২/১ মধ্য পাইকপাড়া, মিরপুর-১, ঢাকা।
২২। নগর স্বাস্থ্যকেন্দ্র-৪, ৫৯১ উত্তর কাফরুল, চেয়ারম্যান বাড়ি, ঢাকা ক্যান্টনমেন্ট, ঢাকা।
২৩। নগর স্বাস্থ্যকেন্দ্র-৫, ৩৮৬ মুন্সিবাড়ি রোড, উত্তর ইব্রাহিমপুর, ঢাকা ক্যান্টনমেন্ট, ঢাকা।
২৪। নগর মাতৃসদন, ৩/৫ খ, বাঁশবাড়ি, মোহাম্মদপুর, ঢাকা।
২৭। নগর স্বাস্থ্যকেন্দ্র-৭, ৬৪ পশ্চিম আগারগাঁও, ঢাকা।
কবরস্থান ও এর সেবা নেয়ার নিয়ম
ঢাকা  উত্তর সিটি কর্পোরেশনের  আওতাধীন ৬টি কবরস্থান রয়েছে। প্রত্যেকটি কবরস্থানে অগ্রিম  কবর  সংরক্ষণ সম্পূর্ণরূপে  বন্ধ রয়েছে। তবে  কর্তৃপক্ষের  অনুমোদন ও  স্থান  প্রাপ্যতা  সাপেক্ষে এসব  কবরস্থানে  বিভিন্ন মেয়াদে কবর সংরক্ষণের  সীমিত ব্যবস্থা  রয়েছে। সংরক্ষণের নির্ধারিত ফি পরিশোধ পূর্বক  ১৫/২৫ বছরের জন্য কবর সংরক্ষণ করা যায়। মুক্তিযোদ্ধাদের দাফনের ক্ষেত্রে প্রমাণ হিসেবে  মুক্তিযুদ্ধ বিষয়ক মন্ত্রণালয়ের  সমন্বিত তালিকায় নাম থাকতে  হয় এবং মুক্তিযোদ্ধা সনদ দাখিল করে কর্তৃপক্ষের অনুমতিক্রমে  ১০(দশ) বছর ফ্রি কবর সংরক্ষণের সুবিধা  পাওয়া যায়। সেবা প্রদানের জন্য প্রতিটি কবরস্থানে কর্পোরেশনের কর্মচারী  নিযুক্ত রয়েছে। কবরে  সমাহিতকরণের  জন্য বাঁশ ও চাটাই সরবরাহের লক্ষ্যে ইজারাদার নিয়োজিত রয়েছে। দাফন ফি বাবদ ৫০০ টাকা এবং প্রতিটি কবরস্থানে বাঁশ ও চাটাই সরবরাহ  করার নির্ধারিত মূল্য  টানানো  আছে। প্রতিদিন সকাল  ৬টা হতে রাত্রি ১১টা পর্যন্ত  কবরস্থানসমূহ খোলা থাকে। এলাকা ভেদে কবরস্থানগুলির  বাঁশ চাটাই এর ইজারা মূল্য বড় কবরের জন্য ১৩৫ টাকা থেকে ৪৭৫ টাকা  এবং ছোট কবরের জন্য ১০ টাকা থেকে ১৯ টাকা । কবরস্থানগুলির নাম:
১.উত্তরা ৪নং সেক্টর  কবরস্থান
২. উত্তরা ১২নং সেক্টর  কবরস্থান
৩. বনানী কবরস্থান, বনানী ২৭নং রোড
৪. খিলগাঁও তালতলা কবরস্থান
৬. রায়ের  বাজার বধ্যভূমির স্মৃতিসৌধ সংলগ্ন  কবরস্থান
খেরসন
খেরসন দক্ষিণ ইউক্রেনের একটি শহর। এটি খেরসন ওব্লাস্তের প্রশাসনিক কেন্দ্র এবং একটি অর্থনৈতিক কেন্দ্র। খেরসন হল কৃষ্ণ সাগর ও নিপার নদীর তীরে অবস্থিত একটি গুরুত্বপূর্ণ বন্দর এবং একটি প্রধান জাহাজ নির্মাণ শিল্পের আবাসস্থল। এটি খেরসন রায়নের কেন্দ্র এবং ইউক্রেনের অন্যতম হ্রোমাদা খেরসন শহুরে হ্রোমাদা প্রশাসনের আয়োজক। ২০২১ সালের হিসাবে, শহরের জনসংখ্যা ২,৮৩,৬৪৯ জন ছিল।
২০১৪ সাল থেকে, খেরসন শহরের ক্রিমিয়ার ইউক্রেনীয় রাষ্ট্রপতির প্রতিনিধির কার্যালয় অবস্থান করছেন।
২০২০ সালের ১৮ই জুলাই পর্যন্ত, খেরসনকে একটি ওব্লাস্ত তাৎপর্যপূর্ণ শহর ও খেরসন পৌরসভার কেন্দ্র হিসাবে অন্তর্ভুক্ত করা হয়েছিল। ইউক্রেনের প্রশাসনিক সংস্কারের অংশ হিসাবে ২০২০ সালের জুলাই মাসে পৌরসভাটি বিলুপ্ত করা হয়েছিল, যা খেরসন ওব্লাস্তের রায়নের (জেলা) সংখ্যা কমিয়ে পাঁচ করেছে। খেরসন পৌরসভার এলাকাটি নতুন প্রতিষ্ঠিত খেরসন রাইয়নে একীভূত হয়।
পাকুন্দিয়া পৌরসভা
পাকুন্দিয়া পৌরসভা বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলার অন্তর্গত একটি নগর ও পৌরসভা। ৩০ মার্চ ২০০৭ তারিখে পৌরসভাটি প্রতিষ্ঠিত হয়। এর আয়তন । পৌরসভাটির মোট জনসংখ্যা ২৮,৭৭৩। এটি একটি “গ” শ্রেণিভুক্ত পৌরসভা।
জনপ্রতিনিধি
পৌরসভাটির বর্তমান মেয়র মো. আক্তারুজ্জামান খোকন।
। মো. নজরুল ইসলাম আকন্দ ২০২১- বর্তমান
সমাণু
সমাণু হ'ল রসায়ন এ অণু বা বহুআণবিক আয়ন এর অভিন্ন আণবিক সংকেত যাদের প্রতিটি  উপাদান এ পরমাণুর সংখ্যা একই কিন্তু পরমাণুর বিন্যাসে স্বতন্ত্র হয়। সমাণুর সম্ভাবণার কারণেই ঘটে সমাণুকরণ এর অস্তিত্ব।
বেটিনা গোইসলার্ড
বেটিনা গোইসলার্ড (১১ নভেম্বর ১৯৭৪–১৬ নভেম্বর ২০০৩) ছিলেন জাতিসংঘের শরণার্থীবিষয়ক হাইকমিশনারের (ইউএনএইচসিআর) একজন ফরাসি কর্মী। তাকে আফগানিস্তানে এই সংস্থার পরিচালিত মিশনে নিযুক্ত করা হয়েছিল। ২০০১ সালের ডিসেম্বরে তালেবানদের পতনের পর তিনিই প্রথম জাতিসংঘের কর্মী যিনি সেই দেশে নিহত হন।
সমাণু
সমাণুক সম্পর্কগুলি একটি শ্রেণিবিন্যাস গঠন করে। দুটি রাসায়নিক একই কাঠামোগত সমাণু হতে পারে কিন্তু গভীর বিশ্লেষণের পরে দেখা যেতে পারে তারা একে অপরের স্টেরিওসমাণু। দুটি অণু যারা পরস্পরে একই স্টেরিওসমাণু তারা বিভিন্ন রূপগত আকারের হতে পারে অথবা হতে পারে ভিন্ন আইসোটোপোলগ যা বিশ্লেষণের গভীরতা অধ্যয়নের ক্ষেত্রের উপর নির্ভর করে অথবা আগ্রহের রাসায়নিক এবং ভৌত ধর্মের উপর নির্ভর করে।
বেটিনা গোইসলার্ড
বেটিনা গোইসলার্ড ফ্রান্সের সাউমুরে জন্মগ্রহণ করেন। তার বাবা কূটনীতিক বার্নার্ড গোইসলার্ড ফরাসি হলেও মাতা একজন ইংরেজ। তিনি প্যারিস এবং কায়রোতে আরবিতে ডিগ্রি নেন এবং স্নাতক শেষ করার পর, ইউএনএইচসিআর কর্তৃক জুন ১৯৯৯ সালে রুয়ান্ডায় একটি ফিল্ড অ্যাসাইনমেন্টের জন্য নিয়োগ প্রাপ্ত হন। তিনি প্রায় তিন বছর সেখানে কাটিয়েছেন। সেখানে তিনি ফিরে আসা শরণার্থীদের সহায়তা করার জন্য কাজ করছেন। এরপর তিনি ২০০২ সালের জুন মাসে গিনি এবং তারপর আফগানিস্তানে চলে যান।
সমাণু
ইংরেজি শব্দ "(isomer) আইসোমার" হ'ল "(isomeric) আইসোমেরিক" এর একটি ফিরতি গঠন যা  সুইডিশ শব্দ (isomerisk)  আইসোমরিস্ক  থেকে   জার্মান  (isomerisch) আইসোমরিচ  এর মাধ্যমে ধার করে এসেছে। যার ফলে  গ্রীক ἰσόμερoς ('isómeros যার মূল isos = "সমান" এবং méros'' = "অংশ") থেকে তৈরি হয়েছিল।
বেটিনা গোইসলার্ড
আফগানিস্তানে, তিনি ইউএনএইচসিআরের প্রায় ৫০,০০০ বাস্তুচ্যুত আফগান শরণার্থীদের দেশের দক্ষিণ-পূর্বের গজনি শহরের আশেপাশে তাদের বাড়িতে ফিরতে সাহায্য করার কাজে জড়িত ছিলেন।
সমাণু
গাঠনিক সমাণু
গাঠনিক সমাণুর প্রকারভেদ হলো: